આ બંને દિગ્ગજ ઉદ્યોગપતિઓના અભિપ્રાયોનો પડઘો રાજ્યના નીતિનિર્માતાઓએ મીટિંગ રૂમમાં પાડ્યો હતો. મુખ્યમંત્રી સિદ્ધારમૈયાએ ચાલુ વર્ષની ઇન્વેસ્ટ કર્ણાટકની એડિશનની દિશાને લઈને સ્પષ્ટ હતા. તેમણે કહ્યું હતું કે, “રાજ્યમાં હંમેશા આર્થિક વૃદ્ધિ અને વેપારવાણિજ્યનું વિસ્તરણ જોવા મળ્યું છે. ચાલુ વર્ષે ઇન્વેસ્ટ કર્ણાટકની એડિશનમાં અમે બેંગલુરુ જ નહીં, પણ સંપૂર્ણ રાજ્યના સંતુલિત વિકાસ પર ધ્યાન કેન્દ્રિત કરીશું.”